CELEX: 62016CA0100
Language: el
Date: 2017-03-09 00:00:00
Title: Υπόθεση C-100/16 P: Απόφαση του Δικαστηρίου (δέκατο τμήμα) της 9ης Μαρτίου — Ελληνικός Χρυσός ΑΕ Μεταλλείων και Βιομηχανίας Χρυσού κατά Ελληνικής Δημοκρατίας, Ευρωπαϊκής Επιτροπής (Αίτηση αναιρέσεως — Κρατικές ενισχύσεις — Μεταβίβαση μεταλλείων σε τιμή κατώτερη της πραγματικής αγοραίας αξίας — Απαλλαγή από τους φόρους επί της πράξεως μεταβιβάσεως — Αποτίμηση του ύψους του παρασχεθέντος πλεονεκτήματος)

8.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/12
            
         Απόφαση του Δικαστηρίου (δέκατο τμήμα) της 9ης Μαρτίου — Ελληνικός Χρυσός ΑΕ Μεταλλείων και Βιομηχανίας Χρυσού κατά Ελληνικής Δημοκρατίας, Ευρωπαϊκής Επιτροπής
   (Υπόθεση C-100/16 P) (1)
   
   ((Αίτηση αναιρέσεως - Κρατικές ενισχύσεις - Μεταβίβαση μεταλλείων σε τιμή κατώτερη της πραγματικής αγοραίας αξίας - Απαλλαγή από τους φόρους επί της πράξεως μεταβιβάσεως - Αποτίμηση του ύψους του παρασχεθέντος πλεονεκτήματος))
   (2017/C 144/16)
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Ελληνικός Χρυσός ΑΕ Μεταλλείων και Βιομηχανίας Χρυσού (εκπρόσωποι: Β. Χριστιανός και Ι. Σουφλερός, δικηγόροι)
   
      Αντίδικοι κατ’ αναίρεση: Ελληνική Δημοκρατία, Ευρωπαϊκή Επιτροπή (εκπρόσωποι: É. Gippini Fournier και Α. Μπουχάγιαρ)
   
      Διατακτικό
   
   Το Δικαστήριο αποφασίζει:
   
               1)
            
            
               Αναιρεί την απόφαση του Γενικού Δικαστηρίου της Ευρωπαϊκής Ένωσης της 9ης Δεκεμβρίου 2015, Ελλάδα και Ελληνικός Χρυσός κατά Επιτροπής (T-233/11 και T-262/11, EU:T:2015:948), καθόσον με αυτήν το Γενικό Δικαστήριο παρέλειψε να απαντήσει στο επιχείρημα της Ελληνικός Χρυσός ΑΕ Μεταλλείων και Βιομηχανίας Χρυσού σχετικά με τον σκοπό για τον οποίο εκπονήθηκε η έκθεση πραγματογνωμοσύνης αναφορικά με την αποτίμηση των μεταλλείων της Κασσάνδρας (Ελλάδα) η οποία πραγματοποιήθηκε το 2004.
            
         
               2)
            
            
               Απορρίπτει, κατά τα λοιπά, την αίτηση αναιρέσεως.
            
         
               3)
            
            
               Απορρίπτει την προσφυγή της Ελληνικός Χρυσός ΑΕ Μεταλλείων και Βιομηχανίας Χρυσού με αντικείμενο αίτημα ακυρώσεως της αποφάσεως 2011/452/ΕΕ της Επιτροπής, της 23ης Φεβρουαρίου 2011, σχετικά με την κρατική ενίσχυση C 48/08 (πρώην NN 61/08) που εφάρμοσε η Ελλάδα υπέρ της Ελληνικός Χρυσός ΑΕ.
            
         
               4)
            
            
               Καταδικάζει την Ελληνικός Χρυσός ΑΕ Μεταλλείων και Βιομηχανίας Χρυσού στα δικαστικά έξοδα.
            
         
      (1)  ΕΕ C 175 της 17.5.2016.